EkBass/fiwiki-20250220-pages-articles huggingface dataset:
James Stewart Jr.

James Stewart Jr eli James "Bubba" Stewart (s. 21 joulukuuta 1985) on yhdysvaltalainen motocross- ja supercross kuljettaja, joka kilpailee Supercross-sarjassa Suzukin pyörällä. == Ura == * 16-vuotiaana hänellä oli jo monia amatöörikisojen voittoja. * 2002 hänet nimettiin AMA:n 125-kuutioisten vuoden tulokkaaksi. * 2003 hän voitti AMA West Supercross-sarjan, mutta loukkaantui kauden lopussa. * 2003 palattuaan radalle hän voitti AMA Motocross -sarjan. * 2004 hän voitti 125-kuutioisten AMA East Supercross sekä AMA Motocross -sarjat. * 2005 hän siirtyi 450-kuutioisten AMA Supercross ja AMA Motocross -sarjoihin. * 2006 hän voitti AMA Supercross GP-sarjan. * 2007 hän voitti AMA Supercross-sarjan. * 2008 hän voitti AMA 450-kuutioisten Motocross -sarjan voittamattomana. Voitti kaikki 24 lähtöä. * 2009 hän voitti AMA Supercross-sarjan toistamiseen. * 2010 Stewart loukkaantui alkuvuodesta, ja kausi jäi ajamatta. * 2011 Ennakkosuosikki Stewart jäi epäonnistumisten jälkeen AMA Supercross-sarjassa sijalle 4. * 2013 Stewart oli AMA Motocrossin loppupisteissä 5 == Aiheesta muualla == * http://www.smlmotocross.fi * http://www.moottoriliitto.fi * http://www.offroadpro.net/fin/ * http://www.allisports.com * http://www.js7.com * http://www.supercrossonline.com * http://www.amaproracing.com Luokka:Yhdysvaltalaiset moottoripyöräilijät Luokka:Vuonna 1985 syntyneet Luokka:Elävät henkilöt
Fonaatio

Fonaatio on toiminta mikä syntyy kuin kurkunpää-ääni ilmavirtauksen vaihtelu kurkunpään läpi. Yksittäisen äänteen ominaisuutena kutsutaan soinniksi.Suomi, K. & Toivanen, J. & Ylitalo, R. (2006). Fonetiikan ja suomen äänneopin perusteet. Helsinki: Gaudeamus. 33. ==Lähteet== Luokka:Ääni Luokka:Fonetiikka Luokka:Fonetiikka
Kaarlo Haltia

Kaarlo Fredrik Haltia (28. syyskuuta 1863 Janakkala – 18. lokakuuta 1938) oli suomalainen kuvanveistäjä. Hän opiskeli Pariisissa Académie Julianissa vuosina 1887–1889 ja 1891–1892. Hän sai Suomen Taideyhdistyksen dukaattikilpailussa kolmannen palkinnon vuonna 1890. Haltian töitä ovat muun muassa kansallisromanttista Kalevala-aiheista taidetta edustavat veistokset Aino (1898) ja Väinämöinen ja Joukahainen (1899). Haltian mukaan on nimetty Helsingin Oulunkylässä sijaitseva pieni Kaarlo Haltian puisto, joka sijaitsee lähellä hänen vanhaa ateljeetaan Jokiniementien varressa. Haltia muutti Turengista Oulunkylään vuonna 1910. Hän toimi Oulunkylän kunnanvaltuutettuna vuosina 1922–1925. == Lähteet == == Aiheesta muualla == * * Veräjämäen kaupunkipolku: Kuvanveistäjä Kaarlo Haltia. * Hämeen poikia taiteen poluilla. Runoilija ja kuvanveistäjä, jotka asuvat naapuruksina Oulunkylässä, Aamulehti, 03.10.1937, nro 266, s. 17, Kansalliskirjaston digitaaliset aineistot Luokka:Suomalaiset kuvanveistäjät Luokka:Oulunkylän kunnanvaltuutetut Luokka:Vuonna 1863 syntyneet Luokka:Vuonna 1938 kuolleet
Suhdannetalletus

Suhdannetalletus on Suomessa talouspoliittisen valtuuslain nojalla yrityksiltä talouden noususuhdanteessa kerättävä rahamäärä, jolla koetetaan estää talouselämän ylikuumenemista ja hintojen nousua. Suhdannetalletus tehdään valtioneuvoston päätöksen perusteella ja se maksetaan takaisin yrityksille myöhemmin, kun valtioneuvosto niin päättää. Suhdannetalletuslain (53/1977) nojalla on pyritty tasaamaan suhdannevaihteluita. Ensimmäisen kerran suhdannetalletuksia kerättiin vuosina 1980–1981 ja palautettiin 1982 sekä toisen ja viimeisen kerran 1988–1989, jolloin kerätyt varat maksettiin takaisin 1991.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa I palsta 788. Suhdannetalletuslain nimikkeenä oli 1977–1983 laki liiketoiminnan perusteella suoritettavista suhdannetalletuksista. Laki on edelleen voimassa, vaikka sitä ei olekaan käytetty. Sitä on muutettu useaan kertaan, viimeksi lailla 257/2008. Lain mukaan suhdannetalletuksen on velvollinen tekemään jokainen veroamaksava liiketoiminnan harjoittaja. Talletuksia ei kuitenkaan kerätä vähän veroa maksavilta yrityksiltä. Talletettava rahamäärä kannetaan neljänä eränä valtioneuvoston määräävänä kantojaksona, jonka pituus on 12–18 kuukautta. Suhdannetalletuksen kantaa ja palauttaa lääninverovirasto. Kerätyt varat talletetaan Suomen Pankkiin ja valtio maksaa niille korkoa, joka on 2,5 prosenttiyksikköä pienempi kuin peruskorko.Suhdannetalletuslaki. ==Lähteet== Luokka:Suomen talous Luokka:Kauppaoikeus
Jokiperä

Jokiperä on Laihialla sijaitseva kylä. Kylä on varsin pieni, siellä on vain muutama talo eikä asukkaita ole paljonkaan. Jokiperästä on vain muutama kilometri kunnanrajalle, jonka toisella puolella on Ilmajoen Huissinkylä. Laihian keskustaan on Jokiperästä matkaa 25 kilometriä ja Vaasaan noin 50 kilometriä. ==Kirjallisuutta== *Hannila, Heli (toim.): Laihianjoen yläjuoksulta : Jokiperän, Kasinkylän ja Jokikylän kyläkirja. Laihian Jokikylän kyläkirjatoimikunta, 2008. 623 sivua. ISBN 978-952-92-4592-5. Luokka:Laihian kylät
Boakai Lalugba

Boakai Lalugba (s. 9. syyskuuta 1981 East Orange) on yhdysvaltalainen koripalloilija, joka edusti kaudella 2011–2012 Baskeliganissa pelaavaa Jämtland Basketia. Lalugba on pelannut urallaan ammattilaisena Ruotsissa, Suomessa sekä Ranskassa. Suomessa hän on pelannut kolme kautta Korisliigaa edustaen Aura Basketia, UU-Korihaita sekä Salon Vilpasta. Kaudella 2005–2006 Lalugba valittiin Korisliigan vuoden ulkomaalaisvahvistukseksi.Koripalloliiton palkitsemat miesten pelikausien parhaat Suomen Koripalloliitto. Viitattu 8. lokakuuta 2009 == Lähteet == == Aiheesta muualla == *Courtside Luokka:Yhdysvaltalaiset koripalloilijat Luokka:Vuonna 1981 syntyneet Luokka:Elävät henkilöt
Ainikki

Ainikki on suomalainen naisen etunimi, Aini-nimen muunnelma. Ainikki viettää nimipäiväänsä yhdessä Ainon ja Ainin kanssa 10. toukokuuta. Ainikki otettiin nimipäiväkalenteriin 1950, mutta H. A. Reinholm ehdotti nimeä Uudessa Suomettaressa jo 1879. Digi- ja väestötietoviraston tietojen mukaan on Suomessa ollut kirjoilla vuoden 2019 loppuun mennessä 647 Ainikki-nimistä henkilöä ==Tunnettuja Ainikki-nimisiä== * Ainikki Kivi, lasten- ja nuortenkirjailija ==Lähteet== Luokka:Etunimet
Tapio Sten

Tapio Juhani Sten (s. 20. joulukuuta 1949 Turku) on suomalainen koripalloilija. Hän pelasi pääsarjatasolla kaiken kaikkiaan 16 kautta. Stenin kasvattajaseura oli Turun Toverit. Hän edusti pääsarjassa Turun NMKY:tä, jonka joukkueessa hän voitti Suomen mestaruuksia,Turun Sanomat 28.3.1977 sekä Uudenkaupungin Urheilijoita, jonka hän nosti myös ensimmäisellä seurassa viettämällä kaudellaan pääsarjaan. Hän on myös edelleen viimeisin suomalaissyntyinen pelaaja, joka on voittanut SM-sarjan korikuninkuudeen. Tämä tapahtui kaudella 1979–1980, jolloin Sten teki 34,9 pistettä ottelua kohden. Sten edusti myös Suomen koripallomaajoukkuetta vuoden 1977 EM-kilpailuissa viiden pisteen keskiarvolla. Kaiken kaikkiaan Sten edusti Suomea 134 ottelussa, joissa hän teki 1 032 pistettä. Sten nimettiin vuonna 2010 Suomen koripallon Hall of Fameen (tuolloin Koripalloliiton legendat).https://www.basket.fi/basket/uutiset/salmi-hakola-ja-karhunen-suomi- koriksen-hall-of-fameen/ == Saavutukset == * Suomen koripallon Hall of Famen jäsen vuodesta 2010 * EM-kilpailuissa 1977 * Pohjoismaiden mestaruus 1978 ja 1980 * Miesten SM-sarjan korikuningas 1980 * Suomen mestaruus 1973, 1975, 1977 ja 1983 ** SM-hopeaa 1976 ja 1979 ** SM-pronssia 1974 ja 1983 * Suomen cup- mestaruus 1972, 1976 ja 1983 ** Suomen cupin hopeaa 1974, 1977 ja 1981 == Muuta == Stenin lapset Juha, Minna ja Tiina ovat kaikki ammattikoripalloilijoita. == Katso myös == * Luettelo 5 000 pistettä saavuttaneista Korisliiga-pelaajista * Luettelo 1 000 pistettä Suomen koripallomaajoukkueessa tehneistä pelaajista == Lähteet == * Menestyksen maku: Myöhään aloittanut legenda Aamuset 28.10.2016 * Sten Tapio Finnish Basketball Hall of Fame * Tapio Sten Suomen Koripalloliitto * Maajoukkuetilastot Suomen Koripalloliitto === Viitteet === Luokka:Suomalaiset koripalloilijat Luokka:Vuonna 1949 syntyneet Luokka:Elävät henkilöt
Zlatan Présic

Zlatan Présic (s. 13. helmikuuta 1964) on bosnialainen koripallovalmentaja. Présic toimi Korihaiden päävalmentajana kaudella 2006–2007, mutta sai potkut jo lokakuussa 2006. == Lähteet == Luokka:Bosniahertsegovinalaiset koripallovalmentajat Luokka:Vuonna 1964 syntyneet Luokka:Elävät henkilöt
Jelizar Maltsev

Jelizar Jurjevitš Maltsev (, oikea sukunimi Pupko, Пупко́; 4. tammikuuta 1917 (J: 22. joulukuuta 1916) nykyisen Burjatian tasavallan Bitšuran piirin Honholoin kylä – 13. huhtikuuta 2004 Moskova) oli venäläinen neuvostokirjailija. Jelizar Maltsev syntyi talonpoikaisperheeseen. Vuosina 1938–1939 hän opiskeli Moskovan kirjastoinstituutissa ja vuonna 1944 valmistui Gorkille nimetystä kirjallisuusinstituutista. Vuonna 1950 Maltsev hyväksyttiin NKP:n jäseneksi. Hänet on palkittu Znak Potšota -kunniamerkillä. Romaanien Gorjatšije kljutši (”Kuumat lähteet”, 1945) ja ”Täydestä sydämestä” (Ot vsego serdtsa, 1948) aiheena on kolhoositalonpoikien elämä toisen maailmansodan aikana ja sen jälkeen. Jälkimmäinen romaani sai Stalin-palkinnon vuonna 1949. Myöhemmin Maltsevia syytettiin todellisuuden kaunistelusta ja ristiriidattomuuden teorian noudattamisesta. Stalinin kuolemaa seuranneen suojasään hengessä kirjoitettu romaani Voidi v každyi dom (”Astu jokaiseen kotiin”, 1960–1967) kuvaa 1950-luvun maaseudun ongelmia. ==Suomennettuja teoksia== * Täydestä sydämestä. Suom. Vieno Levänen. Petroskoi: Karjalais- suomalaisen SNT:n valtion kustannusliike, 1952. ==Lähteet== ==Aiheesta muualla== * Kratkaja literaturnaja entsiklopedija: Jelizar Maltsev Luokka:Neuvostoliittolaiset kirjailijat Luokka:Venäläiset kirjailijat Luokka:Vuonna 1917 syntyneet Luokka:Vuonna 2004 kuolleet
Charlotte Turner Smith

Charlotte Turner Smith (4. toukokuuta 1749 – 28. lokakuuta 1806) oli englantilainen prosaisti ja runoilija. Hänen ansiostaan elpyi englanninkielinen sonettien kirjoittaminen. Hän oli yksi goottilaisen romaanin konventioiden vakiinnuttajista. Hän oli ensimmäisiä englantilaisia runoilijoita, joiden voidaan katsoa kuuluvan romantiikkaan. Hän kirjoitti teoksen Elegiac Sonnets 1783 ollessaan velkavankeudessa miehensä ja lastensa kanssa. Sen tuloilla hän maksoi vapauteen pääsyn. William Wordsworth on kirjoittanut Smithista, että tämä oli runoilija "jolle englantilainen runous on suuremmassa kiitollisuudenvelassa kuin todennäköisesti myönnetään tai muistetaankaan".Poenhunter, Charlotte Smith == Lähteet == ==Aiheesta muualla== *Tuotantoa Luokka:Englantilaiset runoilijat Luokka:Englantilaiset kirjailijat Luokka:Goottilaisten romaanien kirjoittajat Luokka:Vuonna 1749 syntyneet Luokka:Vuonna 1806 kuolleet
Södertälje Kings

Södertälje Kings on södertäljeläinen koripalloseura. Seura on voittanut seitsemän kertaa Ruotsin mestaruuden. == Historia == Seura perustettiin vuonna 1968. Vuonna 1972 seura nousi korkeimmalle sartatasolle. Kuusi vuotta nousun jälkeen seura onnistui voittamaan ensimmäisen Ruotsin mestaruuden. Tämän jälkeen seura on voittanut vielä kuusi mestaruutta. == Lähteet == == Aiheesta muualla == *Virallinen kotisivu *Basketligan Luokka:Ruotsalaiset koripalloseurat Luokka:Södertäljen kunta
Don Lever

Donald Richard "Cleaver" Lever (s. 14. marraskuuta 1952 South Porcupine, Ontario, Kanada) on uransa lopettanut kanadalainen jääkiekkoilija, pelipaikaltaan vasen laitahyökkääjä. ==Ura== Vancouver Canucks varasi Leverin vuoden 1972 NHL:n varaustilaisuudessa ensimmäisellä kierroksella varausvuorolla 3. Lever aloitti NHL-uransa Vancouverissa kaudella 1972–1973 ja pelasi joukkueessa kahdeksan kautta ennen siirtymistään kesken kauden 1979-1980 Atlanta Flamesiin. Vancouverissa Lever teki kuudella kaudella runkosarjassa yli 20 maalia. Lever ehti pelata Atlantassa, kunnes kuin joukkue muutti Kanadaan ja otti nimekseen Calgary Flames. Kaudeksi 1981–1982 Lever siirtyi Colorado Rockiesiin. Jo toisen kerran peräkkäin Leverin joukkue vaihtoi paikkakuntaa, kun Rockies muutti kauden 1981–1982 jälkeen New Jerseyyn ja otti nimekseen New Jersey Devils. Lever valittiin Devilsin seurahistorian ensimmäiseksi kapteeniksi ja hän teki seuran historian ensimmäisen maalin. Kaudeksi 1985–1986 Lever siirtyi Buffalo Sabresiin, jossa pelasi kaksi kautta ennen kuin lopetti uransa vuonna 1987. Lever pelasi NHL:n tähdistöottelussa vuonna 1982. Lever pelasi Kanadan maajoukkueessa vuoden 1978 jääkiekon maailmanmestaruuskilpailuissa. Lever tunnettiin peliurallaan hyvänä erikoistilannepelaajana. 9\. maaliskuuta 2009 Lever nimitettiin Montreal Canadiensin apuvalmentajaksi, mutta sopimusta ei uusittu kaudeksi 2009-2010. Nykyään Lever toimii kykyjenetsijänä Chicago Blackhawksille. == Tilastot == 1969–70 Niagara Falls Flyers OHA 2 0 1 1 4 — — — — — 1970–71 Niagara Falls Flyers OHA 59 35 36 71 112 — — — — — 1971–72 Niagara Falls Flyers OHA 69 61 65 126 69 — — — — — 1972–73 Vancouver Canucks NHL 78 12 26 38 49 — — — — — 1973–74 Vancouver Canucks NHL 78 23 25 48 28 — — — — — 1974–75 Vancouver Canucks NHL 80 38 30 68 49 5 0 1 1 4 1975–76 Vancouver Canucks NHL 80 25 40 65 93 2 0 0 0 0 1976–77 Vancouver Canucks NHL 80 27 30 57 28 — — — — — 1977–78 Vancouver Canucks NHL 75 17 32 49 58 — — — — — MM 10 4 3 7 4 1978–79 Vancouver Canucks NHL 71 23 21 44 17 3 2 1 3 2 1979–80 Vancouver Canucks NHL 51 21 17 38 32 — — — — — 1979–80 Atlanta Flames NHL 28 14 16 30 4 4 1 1 2 0 1980–81 Calgary Flames NHL 62 26 31 57 56 16 4 7 11 20 1981–82 Calgary Flames NHL 23 8 11 19 6 — — — — — 1981–82 Colorado Rockies NHL 59 22 28 50 20 — — — — — 1982–83 New Jersey Devils NHL 79 23 30 53 68 — — — — — 1983–84 New Jersey Devils NHL 70 14 19 33 44 — — — — — 1984–85 New Jersey Devils NHL 67 10 8 18 31 — — — — — 1985–86 Rochester Americans AHL 29 6 11 17 16 — — — — — 1985–86 Buffalo Sabres NHL 29 7 1 8 6 — — — — — 1986–87 Rochester Americans AHL 57 29 25 54 69 18 4 3 7 14 1986–87 Buffalo Sabres NHL 10 3 2 5 4 — — — — — NHL yhteensä 1,020 313 367 680 593 30 7 10 17 26 == Lähteet == * * Luokka:Kanadalaiset jääkiekkoilijat Luokka:Vancouver Canucksin varaamat pelaajat Luokka:Vuonna 1952 syntyneet Luokka:Elävät henkilöt
Lakshmi Planum

Lakshmi Planum eli Lakshmin tasanko on suuri ylänköalue Venuksessa. Se on nimetty hindujen vaurauden ja tiedon jumalattaren Lakshmin mukaan. Tasangon halkaisija on noin 2 345 kilometriä. Lakshmi Planum sijaitsee Ishtar Terran länsiosassa ja nousee noin 3,5 kilometriä Venuksen pinnan keskikorkeuden yläpuolelle. Tasanko on ilmeisesti syntynyt suuren laavapurkauksen seurauksena. == Lähteet == Luokka:Venus
Helene Söderlund

Helene Söderlund (s. 1987) on ruotsalainen hiihtosuunnistaja ja maailmanmestari. Seuratasolla hän edustaa IFK Mora Skidklubbia. Nuorten MM- kilpailuissa vuosina 2005–2007 Söderlund voitti yhden kullan, neljä hopeaa ja yhden pronssin. Hiihtosuunnistuksen maailmancupin kokonaiskilpailussa kaudella 2007–2008 hän sijoittui 15:nneksi. Aikuisten MM-kilpailuissa Rusutsussa 2009 hän voitti mitalin kaikilta matkoilta. Viestistä hän voitti kultaa Marie Ohlssonin ja Josefine Engströmin kanssa, keskimatkalta ja sprintistä hopeaa sekä pronssia pitkältä matkalta. ==Lähteet== Luokka:Ruotsalaiset hiihtosuunnistajat Luokka:Vuonna 1987 syntyneet Luokka:Elävät henkilöt
Maat Mons

Maat Mons on Venuksen korkein tulivuori, joka kohoaa 8 kilometriä planeetan keskimääräistä pinnankorkeutta ylemmäs. Vuoren läpimitta on 395 kilometriä. Maat Mons on nimetty egyptiläisen oikeuden ja totuuden jumalattaren Maatin mukaan. Maat Mons Vuoren huipulla on suuri kaldera, jonka läpimitta on noin 30 kilometriä. Kalderan sisällä on viisi pienempää kraatteria. Tulivuori on luotainten havaintojen mukaan ollut aktiivinen melko äskettäin. == Lähteet == Luokka:Venuksen vuoret Luokka:Venuksen tulivuoret
Kontiolahden Isku

Kontiolahden Isku (lyh. Ko-Isku) on kontiolahtelainen urheiluseura, jonka päälaji on lentopallo. Seura on perustettu vuonna 1985.Ko-Isku Seuran miesten edustusjoukkue nousi kaudeksi 2009–2010 ykkössarjaan, missä se pelaa etelä- eli kakkoslohkossa. Kotiottelunsa joukkue pelaa Lehmon koulun liikuntasalissahttp://les01.lahtis- enterprises.com/sh_raporting/lentopallo/sh_team.php?lang=fi&sport;=lentopallo&season;=2010&sid;=4&lid;=289&gid;=1591&tid;=10635850. == Lähteet == Luokka:Suomalaiset lentopalloseurat Luokka:Kontiolahtelaiset urheiluseurat Luokka:Vuonna 1985 perustetut urheiluseurat
Garry Unger

Garry Douglas "Iron Man" Unger (s. 7. joulukuuta 1947 Edmonton, Alberta, Kanada) on uransa lopettanut kanadalainen jääkiekkoilija, pelipaikaltaan keskushyökkääjä. Unger pelasi NHL:ssä 16 kautta vuosina 1967-1983 pelaten Toronto Maple Leafsissa, Detroit Red Wingsissa, St. Louis Bluesissa, Atlanta Flamesissa, Los Angeles Kingsissa ja Edmonton Oilersissa. Unger pelasi NHL:n runkosarjassa 1105 ottelua ja teki tehopisteet 413+391=804 ja sai 1075 jäähyminuuttia. Unger pelasi 914 perättäistä ottelua NHL:ssä 24. helmikuuta 1968 ja 21. joulukuuta 1979 välisenä aikana. Jääkiekkouran jälkeen Unger toimi vuosina 1989–2004 päävalmentaja IHL:ssä ja CHL:ssä. Hänen valmentamansa Tulsa Oilers voitti CHL:n mestaruuden vuonna 1993. == Tilastot == 1966–67 London Nationals OHA 48 38 35 73 60 — — — — — 1966–67 Tulsa Oilers CHL 2 2 0 2 2 — — — — — 1966–67 Rochester Americans AHL 1 0 0 0 0 1 0 0 0 0 1967–68 London Nationals OHA 2 4 1 5 2 — — — — — 1967–68 Tulsa Oilers CHL 9 3 5 8 6 — — — — — 1967–68 Rochester Americans AHL 5 1 3 4 6 — — — — — 1967–68 Toronto Maple Leafs NHL 15 1 1 2 4 — — — — — 1967–68 Detroit Red Wings NHL 13 5 10 15 2 — — — — — 1968–69 Detroit Red Wings NHL 76 24 20 44 33 — — — — — 1969–70 Detroit Red Wings NHL 76 42 24 66 67 4 0 1 1 6 1970–71 Detroit Red Wings NHL 51 13 14 27 63 — — — — — 1970–71 St. Louis Blues NHL 28 15 14 29 41 6 3 2 5 20 1971–72 St. Louis Blues NHL 78 36 34 70 104 11 4 5 9 35 1972–73 St. Louis Blues NHL 78 41 39 80 119 5 1 2 3 2 1973–74 St. Louis Blues NHL 78 33 35 68 96 — — — — — 1974–75 St. Louis Blues NHL 80 36 44 80 123 2 1 3 4 6 1975–76 St. Louis Blues NHL 80 39 44 83 95 3 2 1 3 7 1976–77 St. Louis Blues NHL 80 30 27 57 56 4 0 1 1 2 1977–78 St. Louis Blues NHL 80 32 20 52 66 — — — — — MM 10 0 0 0 30 1978–79 St. Louis Blues NHL 80 30 26 56 44 — — — — — MM 7 2 1 3 12 1979–80 Atlanta Flames NHL 79 17 16 33 39 4 0 3 3 2 1980–81 Los Angeles Kings NHL 58 10 10 20 40 — — — — — 1980–81 Edmonton Oilers NHL 13 0 0 0 0 8 0 0 0 2 1981–82 Edmonton Oilers NHL 46 7 13 20 69 4 1 0 1 23 1982–83 Edmonton Oilers NHL 16 2 0 2 8 — — — — — 1982–83 Moncton Alpines AHL 8 2 3 5 0 — — — — — 1985–86 Dundee Rockets BHL 35 86 48 134 64 6 7 6 13 44 1986–87 Peterborough Pirates BHL-2 30 95 143 238 58 — — — — — 1987–88 Peterborough Pirates BHL 32 37 44 81 116 — — — — — NHL yhteensä 1105 413 391 804 1075 51 12 18 30 105 == Lähteet == * * Luokka:Kanadalaiset jääkiekkoilijat Luokka:Vuonna 1947 syntyneet Luokka:Elävät henkilöt
Ilmari Salminen (kansantaiteilija)

Ilmari ”Imppu” Salminen (1929 Helsinki – 2008) oli suomalainen Petäjävedellä asunut kansantaiteilija jolla oli oma ITE-taiteen museo Petäjäveden Metsäkulmalla sijainneessa kotimökissään. Salminen vietti lapsuusvuotensa Helsingin Eirassa mutta sota-aikana hän muutti pakoon Helsingin pommituksia Paavo-setänsä maatilalle Petäjävedelle ja asui siellä siitä lähtien maata viljellen ja hevosia hoitaen. Sedän kuoltua 1986 tila siirtyi Impulle ja hän alkoi pian rakentaa mökkiinsä omaa ”Imppulandiaa”. Mökin seinillä oli Salmisen tekemiä kuvia joissa keskellä olevan tavallisesti lehdestä leikatun valokuvan ympärille oli piirretty itämaista mandalaa muistuttava monimutkainen pisteistä ja viivoista koostuva symmetrinen kuvio. Valokuvat saattoivat esittää julkisuuden henkilöitä tai ne olivat esimerkiksi auto-, eläin- tai tyttökuvia. Salmisella oli myös kotiseutumuseo jossa oli esillä omatekoisia pyssyjä ja rahaa sekä erilaisia Salmisen keräämiä vanhoja esineitä. ”Mediapajassa” oli Impun koristelemia vanhoja televisioita ja radioita sekä omatekoisia satelliittikännyköitä joilla Imppu otti yhteyttä maailman johtajiin. Museon kokoelmiin kuuluivat myös UFO-asemat ja pulloista sekä hehkulampuista kootut tutkaukot. Museon vieraita Imppu viihdytti kaksirivisellä haitarillaan soittaen omia ITE-sovituksiaan. == Lähteet == * Kiasma : Omissa maailmoissa näyttely 2005 : taiteilijat – Ilmari Salminen * Erkki Pirtola : Imppulandian riemutohtori, Maaseudun sivistysliiton sidosryhmälehti Kantri 2007 Luokka:Suomalaiset kansantaiteilijat Luokka:Vuonna 1929 syntyneet Luokka:Vuonna 2008 kuolleet
Furl

Furl (File Uniform Resource Locators) oli tutkijoiden suosima linkkien jakopalvelu, joka sittemmin lakkautettiin ja yhdistettiin Diigoon. Se perustettiin vuonna 2003. Furl tarjosi ryhmät, linkkien arvioinnin, sekä linkitettyjen sivujen tallentamisen muistiin (ei kuvista eikä linkitetyistä resorsseista), joten linkittämäsi sisältö pysyi tallessa pysyvästi, vaikka sisältö hävisikin alkuperäisestä paikastaa, näin ollen vanhentuvat ja muuttuvat linkit olivat pienempi ongelma. == Aiheesta muualla == * http://lemill.net/community/groups/sosiaalinen-media-opetuksessa Luokka:Yhteisöpalvelut
Brad Sellers

Bradley Donn ”Brad” Sellers (s. 17. joulukuuta 1962 Warrensville Heights, Ohio) on yhdysvaltalainen entinen koripalloilija. Sellers varattiin NBA:han vuonna 1986. == Lähteet == == Aiheesta muualla == *NBA:n pelaajaprofiili Luokka:Yhdysvaltalaiset koripalloilijat Luokka:Vuonna 1962 syntyneet Luokka:Elävät henkilöt
...For the Kids

...For the Kids on rap rock -yhtye Gym Class Heroesin esikoisalbumi, joka julkaistiin joulukuussa 2001. == Kappaleet == # # # # # # # # # # # # # # # == Kokoonpano == * Jason Amsel – kitara * Milo Bonacci – kitara * Ryan Geise – basso * Travis McCoy – laulu * Matt McGinley – rummut * Jim Paciulli – laulu * DJ Sie One – samplet * Timothy McGown – laulu == Aiheesta muualla == * ...For the Kids discogs.com -sivustolla Luokka:Vuoden 2001 esikoisalbumit Luokka:Gym Class Heroesin albumit
Janus Putkonen

Janus Kostia Putkonen (s. 16. marraskuuta 1974 Pernaja) on suomalainen teatteriohjaaja ja toimittaja. Putkonen on toiminut perustamansa Verkkomedia- sivuston päätoimittajana 2011–2015. Vuosina 2015–2018 hän toimi Donetskin separatistialueen tiedotuskeskuksen Doni-newsin johtajana. Vuodesta 2019 hän on ollut MV-median päätoimittaja.https://mvlehti.net/2019/04/19/uusi-mv-lehti- haastaa-suomen-mediapoolin-paatoimittajaksi-janus-putkonen/ Venäjän rahoittamat Doni-news ja MV-media ovat Putkosen aikana keskittyneet Donetskin kansantasavaltaan liittyneeseen venäläismieliseen propagandaan. Putkonen on antanut suosituksia keille toimittajista annetaan pääsy Donetskin separatistialueelle. == Elämä == Putkonen oli vuoden 1995 Mr. Finland -kilpailun lehdistön suosikki, mutta ei sijoittunut palkintosijoille. Putkonen on toiminut Porvoon Teatterin ohjaajana ja käsikirjoittajana vuodesta 1996. Hän on myös näytellyt ja tehnyt lavastus-, valaistus- ja äänisuunnitteluja. Putkonen toimi Verkkomedia-sivuston päätoimittajana vuosina 2011–2013 ja asui Nakhon Sawanissa Thaimaassa. Verkkomedia-sivuston teemoina olivat globaalin eliitin kritiikki, uutisointi Venäjän näkökulmasta ja maahanmuutto- sekä juutalaisvastaisuus. Hän on asunut Donetskissa heinäkuusta 2015 lähtien, jonne hän on perustanut Donetskin kansantasavallan asioista kertovan englanninkielisen Doni news -uutistoimiston. Syyskuussa 2016 hän nousi julkisuuteen tarjottuaan Ilja Janitskinille poliittista turvapaikkaa Donetskin kansantasavallasta. Putkonen on kertonut hakeneensa Venäjän kansalaisuutta. Vuodesta 2019 hän on ollut MV-median päätoimittaja. Venäjän rahoittamat Doni- news ja MV-media ovat Putkosen aikana keskittyneet Donetskin kansantasavaltaan liittyneeseen venäläismieliseen propagandaan. Putkonen on osallistunut suomalaisten rekrytoimiseen Itä-Ukrainan sotaan Venäjän puolella. Putkosen omaelämäkerta Patriootin päiväkirja 1 ilmestyi vuonna 2023 Johan Bäckmanin yhtiön kustantamana. Monet kirjakaupat kieltäytyivät myymästä sitä. == Yksityiselämä == Putkosen vanhemmat ovat oopperalaulaja Marko Putkonen ja teatteriohjaaja Tuovi Putkonen. Hänellä on kaksi siskoa, joista vanhempi Krista Putkonen-Örn on näyttelijä. == Lähteet == Luokka:Suomalaiset EU- kriitikot Luokka:Suomalaiset teatteriohjaajat Luokka:Suomalaiset päätoimittajat Luokka:Propagandistit Luokka:Donetskin kansantasavallan henkilöt Luokka:Vuonna 1974 syntyneet Luokka:Elävät henkilöt
Fokino (Brjanskin alue)

Fokino () on kaupunki ja kaupunkipiirikunta Brjanskin alueen Venäjällä. Se sijaitsee Desnan sivujoen Bolvan rannalla 16 kilometriä Brjanskista pohjoiseen. Kaupungin kautta kulkee Brjanskin ja Vjazman välinen rautatie. Asukkaita on 13 876 henkeä (vuonna 2010). Paikkakunta on saanut alkunsa vuonna 1899 perustetun sementtitehtaan asuintaajamasta. Aluksi sen nimenä oli Tsementnyi. Vuonna 1964 siitä tuli kaupunki, joka nimettiin vallankumoussankari I.I. Fokinin mukaan. Sementtitehtaan lisäksi siellä on nykyään myös muuta rakennustarviketeollisuutta. ==Lähteet== Luokka:Brjanskin alueen kaupungit
Magnar Estenstad

Magnar Estenstad (27. syyskuuta 1924 Hølonda, Norja – 13. toukokuuta 2004 Meldal, Norja) oli norjalainen hiihtäjä, jonka uran huippuvuodet ajoittuivat 1950-luvulle. Vuonna 1952 Estenstad hiihti Oslon olympiakisoissa pronssille 50 kilometrin kilpailuissa ja saavutti viestijoukkueessa hopeaa. 18 kilometrin kilpailussa hän sijoittui yhdenneksitoista. Samana vuonna hän voitti Holmenkollenin 50 kilometrin kilpailun. Estenstad voitti Norjan mestaruuden 50 kilometrin hiihdossa viidesti vuosina 1948, 1949, 1952, 1953 ja 1954. Ensimmäisellä kerralla hän voitti sen 23-vuotiaana. Vuonna 1950 hän voitti Norjan mestaruuden 30 kilometrin hiihdossa. Estenstad oli vuonna 1954 mukana Norjan mestaruuskilpailuissa, joissa hän voitti 50 kilometrin kilpailun. Hän osallistui myös 30 kilometrin kilpailuun, mutta hän kaatui ja mursi reisiluunsa. Estenstad joutui viideksi kuukaudeksi sairaalaan ja lopetti urheilu-uransa. ==Lähteet== * * === Viitteet === == Aiheesta muualla == * Luokka:Norjalaiset maastohiihtäjät Luokka:Norjalaiset olympiamitalistit Luokka:Vuonna 1924 syntyneet Luokka:Vuonna 2004 kuolleet
Arto Ali-Eskola

Arto Ali-Eskola (s. 1948) on suomalainen Marttilassa asuva ITE-taiteilija ja kuvanveistäjä, joka on tunnettu betoniveistoksistaan. Ali-Eskola tekee betoniveistoksia itse kehittämällään valutekniikalla. Hän kaivaa maahan suuren kuopan, jonne hän pystyttää aluksi veistoksen valussa tarvittavat tukirakenteet, ja sen jälkeen kaataa muottiin betonin. Veistoksen viimeistelyssä Ali-Eskola käyttää vielä savea. Ali-Eskola on tehnyt tällä tekniikalla luonnollista kokoa olevia hirvi- ja hevospatsaita ja suuren norsupatsaan. Ali-Eskola kaivertaa myös puisia reliefejä käyttäen valokuvia mallina. Taiteilijan kotikunnassa Marttilassa esillä olevia taiteilijan julkisia teoksia ovat Pyhän Martin patsas Marttilan kunnantalon edustalla, joka perustuu Marttilan vaakunaan, Härkävankkurit-patsas Hämeen Härkätien varrella Marttilan keskustassa, Kyntäjä-patsas Marttilan Ollilan kylässä valtatien 10 ja Kyröntien risteyksessä sekä Presidenttireliefit Marttilan kunnantalon aulassa. Paitsi taiteilijana Ali-Eskola on tunnettu myös sääprofeettana ja kilpakyntäjänä. == Kuvia teoksista == Tiedosto:Arto Ali- Eskola, Härkävankkurit.JPG|Härkävankkurit, Myllypellontiellä, Marttila. Tiedosto:Arto Ali-Eskola Härkävankkurit kuvattu 2018.jpg|Härkävankkurit, Härkätiellä, Marttila. Tiedosto:Kyntäjä.jpg|Kyntäjä, Marttila. Kuva:Pyhän Martin patsas.jpg|Pyhän Martin patsas, Marttila. Tiedosto:Suomalainen sotilas.jpeg|Suomalainen sotilas, 2002, Naantali. Tiedosto:Hirvet, Kiiruun puisto, Somero.JPG|Hirvet, 2003, Somero. == Lähteet == Luokka:Suomalaiset kansantaiteilijat Luokka:Suomalaiset kuvanveistäjät Luokka:Vuonna 1948 syntyneet Luokka:Elävät henkilöt
The Papercut Chronicles

__NOTOC__ The Papercut Chronicles on rap rock -yhtye Gym Class Heroesin toinen studioalbumi, joka julkaistiin 22. helmikuuta 2005. Albumin kappale "Cupid's Chokehold" sisältää samplen Supertramp -yhtyeen "Breakfast in America" -kappaleesta. "Cupid's Chokehold" julkaistiin uudelleen yhtyeen seuraavalla As Cruel as School Children -nimisellä albumilla. == Kappaleet == # # # # # # # # # # # # # # # # # # # Boomerang Theory (Japanin bonuskappale) === Bonus CD === # Chicago (Remix) # Heart Transplant (Remix) # Attention (Remix) # Gotta Get Out of Here (Remix) == Kokoonpano == * Travis McCoy – laulu * Disashi Lumumba- Kasongo – kitara * Matt McGinley – rummut * Ryan Geise – basso * Doug White – tuottaja, äänittäjä * Matt Green – miksaus, äänittäjä * Adam English – piano * Rand Bellavia – laulu * Milo Bonacci – kitara * Sie One – tuotanto kappaleilla 1, 8, 12 ja 18 * Gary Ventura – valokuvat * Evan Leake – kansi == Lähteet == Luokka:Gym Class Heroesin albumit Luokka:Vuoden 2005 albumit
Unetša

Unetša () on kaupunki Brjanskin alueella Venäjällä. Se sijaitsee Dneprin vesistöön kuuluvan Unetšajoen yläjuoksulla 140 kilometriä Brjanskista lounaaseen. Kaupunki on Unetšan piirin keskus. Siellä risteytyvät Brjanskiin, Gomeliin, Oršaan ja Hutor-Mihailovskiin johtavat rautatiet. Asukkaita on 26 500 henkeä (vuonna 2009). Paikkakunta on saanut alkunsa vuonna 1887 perustetusta rautatieasemasta. Vuonna 1929 siitä tuli risteysasema. Kaupunginoikeudet Unetša sai vuonna 1940. Toisen maailmansodan aikana se oli saksalaisten miehittämä. Nykyään siellä on rautatieliikennettä palvelevia yrityksiä, elintarviketeollisuutta ja sähkölaitetehdas. Unetšassa sijaitsee eräs Keski-Euroopan energiahuollolle tärkeän Družba-öljyputken pumppuasemista. Sieltä lähtee myös tämän öljyputken sivuhaara Valko-Venäjän Kastsjukovitšyyn ja edelleen Navapolatskin öljynjalostamolle, jossa putkisto jakautuu Latviaan ja Liettuaan. Unetša on lisäksi rakenteilla olevan Itämeren öljyputkiston lähtöpiste. Tällä Venäjän uudella öljyputkistolla pyritään kuljettamaan jo vuoden 2012 lopussa merkittävästi raakaöljyä Suomenlahden rannalle Laukaansuun satamaan.. ==Lähteet== ==Aiheesta muualla== * Unetšan piirin sivusto * Epävirallinen kaupunkisivusto Luokka:Brjanskin alueen kaupungit
Aarne Hartelin

Aarne Ilmari Hartelin (s. 8. kesäkuuta 1962 Tampere) on suomalainen muusikko, joka tunnetaan parhaiten Finlanders-yhtyeen basistina ja nyttemmin myös pääasiallisena laulusolistina. Hän on Finlanders-yhtyeen alkuperäisjäsen ja säveltänyt sen levytystuotantoon lukuisan määrän lauluja. Hartelin on toiminut sähköbassonsoitonopettajana Turun konservatoriossa. Säveltäjänä Hartelin osallistui Seinäjoen Tangomarkkinoiden tangosävellyskilpailuun vuonna 2008 tangolla ”En kasvojas muista” (san. Jorma Toiviainen), joka voitti kilpailun. Tangosta on sittemmin tullut artistien vakio-ohjelmistoa. Hartelinin tunnetuimpia sävellyksiä ovat "Hiljaiset sillat", "En kasvojas muista", "Enemmän kuin milloinkaan", "Amor", "Rannalle sannalle", "Ihana ilta" ja "Seikkailija". Teoston elävän musiikin rekisterin mukaan ’’Hiljaiset sillat’’ on ollut viime vuosina Suomen esitetyimpiä sävellyksiä. == Lähteet == *http://www.finlanders.fi/kokoonpano/aarne-hartelin/ *http://www.gramofoni.fi/hiljaiset-sillat-livena-vuoden-2016-toiseksi- soitetuin/ *http://www.tangomarkkinat.fi/historia/kilpailuiden-historia/ *https://www.mtvuutiset.fi/artikkeli/saveltajat-saavat-keikoilla-soivasta- musiikista-leijonanosan-leivastaan/5312376 * Aarne Hartelin lauluntekijänä - Fono.fi Luokka:Suomalaiset basistit Luokka:Suomalaiset lauluntekijät Luokka:Elävät henkilöt Luokka:Vuonna 1962 syntyneet
Seepiat

Seepiat (Sepiida) on mustekaloihin kuuluva nilviäislahko. Seepiat, kuten useimmat muutkin mustekalat, erittävät puolustautuessaan tummanruskeaa mustetta. Seepioilla on kehittynyt hermosto ja hyvät muistiominaisuudet, ja niitä tutkitaan tämän takia paljon. Ne ovat jokseenkin lyhytikäisiä ja elävät tavallisesti 1,5-2-vuotiaaksi. Lajeista tunnetuin on seepia (Sepia officinalis). == Rakenne == Seepian vartalo koostuu vaipasta ("ruumis"), päästä sekä kymmenestä lonkerosta, joista kaksi on muita pidempiä pyyntilonkeroita. Seepioiden vaippa on pussimainen, solakka. Sen selkäpuolella on kilpimäinen sisäinen tukiranka, seepiansuomu (aiemmin usein 'valaansuomu'). Ruumiin kyljessä on eväreunus, pitkä poimu, jonka aaltomaisen liikkeen avulla seepia liikkuu eteenpäin. Seepiat voivat vaihtaa selkäpuolen väritystään kuten kameleontit kromatoforiensa, eli väripigmenttisolujensa avulla. Vatsapuoli on valkoinen. Seepioiden kuori on sisäinen, se sijaitsee näkymättömissä eläimen vaipan alla. Se antaa seepialle sen tunnusomaisen muodon. Kuori on huokoinen, sen alapuolella on mikroskooppisia ilmalokeroita, joihin vettä sisään tai ulos pumppaamalla eläin säätelee ominaispainoaan, joten sen ei tarvitse aktiivisesti uida uintisyvyytensä säilyttämiseksi. Seepioilla on kaksi kidusta, jotka sijaitsevat vatsapuolen vaippaontelon perällä. Kiduksilla on kummallakin oma sydämensä. Seepioilla on hyvin tehokas verenkiertojärjestelmä. Niiden veri on sinistä. Seepialajit ovat tavallisesti 15–25 cm pituisia vaipan pituudella mitaten, mutta suurin laji, australialainen Sepia apama voi saavuttaa 50 cm vaipanmitan ja painaa 10 kg. == Ravinto ja ruokailu == Seepiat ovat petoja, jotka pyytävät ruokansa lähinnä väijytyksestä sinkoamalla imukupilliset pyyntilonkeronsa saaliiseen. Ne paloittelevat saaliin sarveisnokallaan ja raastavat sen ihon rikki erityisellä raastinkielellä, radulalla. Seepiat syövät katkarapuja ja muita äyriäisiä, pikkukaloja, muita nilviäisiä ja jopa omia lajitovereitaan. == Kalastus ja käyttö == Seepiat ovat runsaslukuisia ja niitä pyydetään ahkerasti etenkin Välimerellä ja Itä- Aasiassa. Siellä ne ovat suosittua ja yleistä ruokaa. Ainakin antiikin ajoista seepioiden mustetta on käytetty väriaineena. Seepioiden kalkkikuoria, valaansuomuja, myydään lemmikkilintujen ja lemmikkikilpikonnien kalkinlähteeksi. Niitä on käytetty myös kultaseppien valumuottien ja hiontapulverin valmistamiseen. == Lähteet == * Tuomo Lintulaakso: Mustekalat - taksonomiaa ja gastronomiaa: seepiat * Aapo Ahola (1999) Seepia Seepia 1:3-7. Lukiolaisten tiedelehti. === Viitteet === Luokka:Pääjalkaiset
As Cruel as School Children

__NOTOC__ As Cruel as School Children on rap rock -yhtye Gym Class Heroesin kolmas studioalbumi, joka julkaistiin 25. heinäkuuta 2006. Albumin kappale ”Cupid’s Chokehold” on ollut aikaisemmalla Gym Class Heroesin The Papercut Chronicles -albumilla, mutta se julkaistiin tämän albumin singlenä. Kyseinen kappale sisältää samplen Supertrampin ”Breakfast in America” -kappaleesta. Heinäkuussa 2007 albumia oli myyty 471,890 kappaletta. == Kappaleet == #1st Period: #2nd Period: #3rd Period: #4th Period: #Lunch: #6th Period: #7th Period: #8th Period: #Study Hall: #10th Period: #Yearbook Club: #12th Period: #13th Period: #Intramurals: #Detention: === Bonus CD === # # # # == Kokoonpano == * Travis McCoy (Schleprok) – laulu * Disashi Lumumba-Kasongo – kitara * Matt McGinley – rummut * Eric Roberts – basso == Arvostelut == * AllMusic: AllMusic review == Listasijoitukset == Lista (2006-2007) Sija U.S. Billboard 200 33 U.S. Billboard Top Rap Albums 8 Australian Albums Chart 40 Dutch Albums Chart 68 French Albums Chart 191 UK Albums Chart 19 == Lähteet == Luokka:Gym Class Heroesin albumit Luokka:Vuoden 2006 albumit
Raimo Hirvonen

Raimo Hirvonen (s. 20. heinäkuuta 1957 Sääminki) on suomalainen entinen jääkiekkopuolustaja. Hän sai kiekko-oppinsa SaPKossa, mutta pelasi siellä vain yhden kauden miesten pelejä, Suomen sarjassa 1974-75. Sen jälkeen hän pelasi koko loppu-uransa Helsingissä ja edusti HIFK:ta 16 kautena. Ennen HIFK:ta hän pelasi kauden 1975-76 Pitäjänmäen Tarmossa. Hirvonen pelasi viimeiset SM- liigaottelunsa kaudella 1991-92. Tälle kaudelle hänet kutsuttiin mukaan HIFK:n kokoonpanoon neljäksi otteluksi, jotta hän saisi 500 liigaottelua täyteen. Tämä tapahtui marraskuussa 1991 KalPaa vastaan. Hirvonen pelasi ottelussa kolme vaihtoa laitahyökkääjänä. Yhteensä hän pelasi 500 SM-liigaottelua ja teki niissä tehot 79+115=194 ja keräsi 171 jäähyminuuttia. Hirvonen voitti Suomen mestaruuden keväällä 1983 ja SM-hopeaa 1986. Hän pelasi myös MM- kilpailuissa 1982 ja Kanada Cupissa 1981. Pelaajauransa jälkeen Hirvonen on valmentanut Karhu-Kissoja sekä HIFK:n A-junioreita. ==Lähteet== *European Hockey.net === Viitteet === Luokka:Suomalaiset jääkiekkoilijat Luokka:St. Louis Bluesin varaamat pelaajat Luokka:Vuonna 1957 syntyneet Luokka:Elävät henkilöt
The Quilt

The Quilt on rap rock -yhtye Gym Class Heroesin neljäs studioalbumi. Albumi julkaistiin 9. syyskuuta 2008. == Kappaleet == == Arvostelut == * Metacritic: 69/100Metacritic: Reviews for The Quilt by Gym Class Heroes * Allmusic: Allmusic review * Entertainment Weekly: BEntertainment Weekly: Album review * Rolling Stone: Rolling Stone: Album review == Listasijoitukset == Lista (2008) Sija U.S. Billboard 200 14. U.S. Billboard Top Rap Albums 5. UK Albums Chart 41. == Lähteet == Luokka:Gym Class Heroesin albumit Luokka:Vuoden 2008 albumit
Jari Kapanen

Jari Kapanen (s. 1. maaliskuuta 1954 Joensuu) on suomalainen entinen jääkiekkoilija. Kapanen pelasi hyökkääjänä kasvattajaseurassaan Jokipojissa, TPS:ssä, Karhu-Kissoissa, Jokereissa ja HIFK:ssa vuosina 1971–1986. Hänet palkittiin kauden 1974–1975 herrasmiespelaajana, Raimo Kilpiö -palkinnolla. Kapasen veli Hannu pelasi Jokereissa yhtäaikaa vuosina 1974–1977. Hannun siirryttyä HIFK:hon Jari tappeli jokeripaidassa veljeään vastaan heti Hannun ensimmäisen HIFK-kauden 1977–1978 aikana. Tappelua oli luonnehdittu legendaariseksi ja Kapasten yhteenottoa oli ennakoitu jo ennen ottelua. Hannu Kapanen toteaa tappelusta: Vuosina 1978–1980 Jokereiden kapteenina toiminut Jari Kapanen siirtyi HIFK:hon kaudeksi 1980–1981 ja hän voitti Suomen mestaruuden keväällä 1983. Lokakuussa 1983 Kapanen teki kolmessa peräkkäisessä runkosarjaottelussa kypärätempun, kaikkiaan 10 maalia (4+3+3). Kapasen SM- liigaura päättyi keväällä 1986 SM-hopeaan. Hän pelasi vielä kauden 1986–1987 II-divisioonassa, Etelän-Vantaan Urheilijoiden riveissä. Myös Hannu-veljen pojat Sami ja Kimmo ovat pelanneet jääkiekkoa ammattilaisina. ==Tilastot== 1971–1972 Jokipojat SM-sarja 30 14 6 20 4 – – – – – 1972–1973 TPS SM-sarja 30 18 4 22 6 – – – – – 1973–1974 Karhu-Kissat SM-sarja 35 19 5 24 2 – – – – – 1974–1975 Jokerit SM-sarja 36 26 14 40 0 – – – – – 1975–1976 Jokerit SM-liiga 36 16 8 24 8 – – – – – 1976–1977 Jokerit SM-liiga 36 27 17 44 10 – – – – – 1977–1978 Jokerit SM-liiga 35 14 10 24 12 – – – – – 1978–1979 Jokerit SM-liiga 35 9 17 26 16 – – – – – 1979–1980 Jokerit SM-liiga 28 12 16 28 12 – – – – – 1980–1981 HIFK SM-liiga 34 14 18 32 8 7 2 1 3 4 1981–1982 HIFK SM-liiga 29 11 4 15 8 8 3 1 4 2 1982–1983 HIFK SM-liiga 18 4 4 8 8 8 0 1 1 2 1983–1984 HIFK SM-liiga 36 26 20 46 12 2 0 1 1 0 1984–1985 HIFK SM-liiga 23 1 5 6 6 – – – – – 1985–1986 HIFK SM-liiga 24 5 0 5 4 6 0 0 0 2 1986–1987 EVU II-divisioona 26 12 33 45 4 – – – – – 15 kautta yhteensä SMS/SML 465 212 148 360 116 31 5 4 9 10 ==Lähteet== * * * *Neljä Kapasta pelannut IFK:ssa HIFK:n kotisivulla Luokka:Suomalaiset jääkiekkoilijat Luokka:Raimo Kilpiö -palkinnon voittajat Luokka:Vuonna 1954 syntyneet Luokka:Elävät henkilöt
James Bradford DeLong

James Bradford DeLong (tunnetaan myös nimillä J. Bradford DeLong ja Brad DeLong) (s. 24. kesäkuuta 1960 Boston) on Berkeleyn yliopiston kansantaloustieteen professori. Hän oli Yhdysvaltain apulaisvaltiovarainministeri Bill Clintonin kaudella. Hän on kirjoittanut blogia ja kolumneja. Suomessa hänen kolumnejaan julkaisi Taloussanomat vuosina 2003–2009. DeLongin erikoisaloja ovat talouskasvu, makrotalous, rahoitus ja taloushistoria. DeLong väitteli Harvardin yliopistosta vuonna 1987. Hän aloitti Berkeleyssä apulaisprofessorina vuonna 1993 ja varsinaisena professorina vuonna 1997. Ennen tuloaan Berkleyn kansantaloustieteen osastolle DeLong oli apulaisprofessori Harvardin yliopiston taloustieteen laitoksella. Hän on myös ollut John M. Olin Fellow National Bureau of Economic Researchissa, taloustieteen apulaisprofessori Bostonin yliopistossa ja lehtori taloustieteen laitoksella MIT:ssä. Akateemisen uransa ohella DeLong työskenteli myös Yhdysvaltain hallituksessa talouspolitiikan apulaisministerinä vuosina 1993–1995. Hän työskenteli Clintonin hallituksen vuoden 1993 budjetin parissa, tullitariffeja ja kauppaa koskevan yleissopimuksen Uruguayn kierroksella sekä Pohjois-Amerikan vapaakauppasopimuksen, makrotalouspolitiikan ja lopultaepäonnistuneen terveydenhuoltouudistuksen parissa. == Lähteet == ==Aiheesta muualla == * J. Bradford DeLongin kotisivu Luokka:Yhdysvaltalaiset taloustieteilijät Luokka:Yhdysvaltain ministerit Luokka:Vuonna 1960 syntyneet Luokka:Elävät henkilöt
Jukka Lanki

Jukka Lanki (s. 11. kesäkuuta 1971) on suomalainen hiihtosuunnistaja ja moninkertainen MM-mitalisti. Aktiiviurallaan hän edusti Lounais-Hämeen Rastia. Lanki voitti hopeaa pitkältä matkalta Krasnojarskin MM-kilpailuissa 2000 ja pronssia Levin MM-kilpailuissa 2005. Lisäksi hän on voittanut kolme viestihopeaa vuonna 2000 Krasnojarskissa, 2002 Borovetzissa ja 2005 Levillä sekä kaksi viestipronssia vuonna 1998 Windischgarstenissa ja 2004 Östersundissa. Hiihtosuunnistuksen maailmancupin kokonaiskilpailussa Lanki sijoittui toiseksi vuonna 2001 ja kolmanneksi vuonna 2000. ==Lähteet== Luokka:Suomalaiset hiihtosuunnistajat Luokka:Vuonna 1971 syntyneet Luokka:Elävät henkilöt
Bitch Slap

Bitch Slap on 2009 valmistunut toimintaelokuva, jonka on ohjannut Rick Jacobson. Yhdysvaltalaisfilmin pääosissa ovat Julia Voth, Erin Cummings, America Olivo ja Michael Hurst. Cameo-rooleissa esiintyvät Lucy Lawless, Kevin Sorbo ja Renée O'Connor. Filmiä on luonnehdittu ”postmodernin, ajattelevan ihmisen paluuksi 1950-, 1960- ja 1970-lukujen B-elokuvien ja eksploitaatiofilmien pariin, mutta myös niiden helläksi parodiaksi.” == Roolit == == Lähteet == == Aiheesta muualla == * * Virallinen sivu * Elokuvan fanisivu Luokka:Yhdysvaltalaiset toimintaelokuvat Luokka:Vuoden 2009 yhdysvaltalaiset elokuvat
Richard Dacoury

Richard Dacoury (s. 6. heinäkuuta 1959 Abidjan, Norsunluurannikko) on ranskalainen entinen koripalloilija. Dacoury voitti uransa aikana yhden Euroliigan mestaruuden kaudella 1992–1993. == Lähteet == == Aiheesta muualla == *FIBA Luokka:Ranskalaiset koripalloilijat Luokka:Vuonna 1959 syntyneet Luokka:Elävät henkilöt
Kaljunaamabulbuli

Kaljunaamabulbuli (Pycnonotus hualon) on Kaakkois-Aasiasta kotoisin oleva bulbuleiden heimoon kuuluva varpuslintu. Se kuvattiin tieteelle uutena lajia vuonna 2009, kun se löytyi Laosista. Linnulla on puna- ja sinisävyinen lähes kalju pää. Vastaavaa ei ole tavattu muilla aasialaisilla varpuslinnuilla. Lintu on noin rastaan kokoinen ja väriltään se on päätä lukuun ottamatta oliivinvihreä. Se elää huonosti tunnetulla, harvapuustoisella karstimaaseudulla. Luultavasti tästä syystä laji löydettiin vasta 2009, vaikka se on ulkonäöltään, elintavoiltaan sekä ääneltään silmiinpistävä. Kyseiseltä alueelta on löydetty muitakin uusia eliölajeja. == Katso myös == * Phylloscopus calciatilis, toinen samalta alueelta löytynyt uusi lintulaji == Lähteet == == Aiheesta muualla == * * * Luokka:Bulbulit
Ray Cunningham

Ray Cunningham (s. 5. joulukuuta 1977 Louisville) on yhdysvaltalainen koripalloilija, joka edusti kaudella 2009–2010 Korisliigassa pelaavia UU- Korihaita. == Ura == Cunningham on pelannut suuren osan urastaan Yhdysvaltain alasarjoissa. Vuonna 2007 hän voitti CBA:n donkkikisan. Finaalissa toiseksi jäi myöhemmin NBA:ssa pelannut Jamario Moon. Kaudeksi 2008–2009 Cunningham siirtyi ensimmäistä kertaa urallaan Yhdysvaltojen ulkopuolelle. Tällöin hän siirtyi Forssan Koripoikiin. Kauden jälkeen Cunningham jatkoi uraansa Suomessa Korihaiden joukkueessa. Korihaissa pelatessaan hänen kätensä murtui, jonka takia hänen sopimuksensa purettiin seuran kanssa joulukuussa 2009. == Lähteet == Luokka:Yhdysvaltalaiset koripalloilijat Luokka:Vuonna 1977 syntyneet Luokka:Elävät henkilöt
Crookers

Crookers on italialaisen Francesco ”Phra” Barbaglian elektroniseen musiikkiin keskittynyt sooloprojekti. Se oli ennen Barbagliasta ja Andrea ”Bot” Fratangelosta koostuva duo, mutta Fratangelo ilmoitti lähtevänsä duosta vuonna 2012, minkä jälkeen Barbaglia jatkoi musiikkinsa julkaisemista pitäen kuitenkin duon nimen. Barbaglia ja Fratangelo ovat molemmat Milanosta. Crookersin ensimmäinen studioalbumi Tons of Friends ilmestyi vuonna 2010 ja toinen, Dr Gonzo, vuonna 2011. Lisäksi yhtye on julkaissut useita EP:itä ja remixejä sekä yhden bootleg-albumin. == Lähteet == == Aiheesta muualla == * Crookersin verkkosivut Luokka:Italialaiset elektronisen musiikin yhtyeet
Tarquinio Provini

Tarquinio Provini (29. toukokuuta 1933 Cadeo, Italia – 6. tammikuuta 2005 Bologna, Italia) oli italialainen ratamoottoripyöräilijä. Hän voitti maailmanmestaruuden 125-kuutioisissa vuonna 1957 ja 250-kuutioisissa vuonna 1958.MotoGP:n profiili Ensimmäisen mestaruuden Provini ajoi Mondialilla ja seuraavan MV Agustalla. Tarquinio Provini aloitti kilpauransa vuonna 1949 setänsä Cesar Provinin nimellä, koska Tarquinio oli vielä liian nuori saamaan kilpailulisenssin.La Repubblica.it – Morto Tarquinio Provini Fu un grande delle moto Setänsä nimellä hän voitti alueellisia mestaruuksia ja myöhemmin omalla nimellään Italian mestaruuksia. MM-sarjassa Provini oli heti alusta saakka sarjan parhaimmistoa. Ensimmäisen MM-osakilpailun hän ajoi vuonna 1954 ja oli kilpailun toinen. Seuraavassa osakilpailussa tuli jo uran ensimmäinen voitto. Provinin ura päättyi vuonna 1966 vakavaan loukkaantumiseen Mansaaren osakilpailussa. Hän mursi selkänsä ja halvaantui lantiosta alaspäin. Uran jälkeen Provini perusti Protar -nimisen yrityksen, joka valmistaa moottoripyörien pienoismalleja.Motocorse.com – E' morto Tarquinio Provini ==Saavutukset== ===125cc-luokka=== *Maailmanmestari 1957 *MM-sarjan toinen 1959 *6 osakilpailuvoittoa, 7 kakkossijaa ja 3 kolmossijaa ===250cc-luokka=== *Maailmanmestari 1958 *MM-sarjan toinen 1957, 1959 ja 1963 *14 osakilpailuvoittoa, 2 kakkossijaa ja 5 kolmossijaa ===350cc-luokka=== *1 kakkossija ja 1 kolmossija MM-osakilpailuissa == Lähteet == Luokka:Italialaiset ratamoottoripyöräilijät Luokka:Ratamoottoripyöräilyn maailmanmestarit Luokka:Vuonna 1933 syntyneet Luokka:Vuonna 2005 kuolleet
Kimmo Heinonen (koripalloilija)

Kimmo Heinonen (s. 31. tammikuuta 1968 Laitila) on suomalainen entinen koripalloilija ja koripallovalmentaja. Pelaajauransa aikana Heinonen pelasi Uudenkaupungin Korihaissa, jota hän myöhemmin myös valmensi. Seuran päävalmentajana Heinonen toimi kaudella 1999–2000. == Lähteet == Luokka:Suomalaiset koripalloilijat Luokka:Suomalaiset koripallovalmentajat Luokka:Vuonna 1968 syntyneet Luokka:Elävät henkilöt
WWE Bragging Rights

WWE Bragging Rights on showpaini pay-per-view (PPV) tapahtuma, minkä tuottaa World Wrestling Entertainment (WWE) lokakuisin. Tapahtuma paikkasi Cyber Sunday tapahtuman vuonna 2009. Show’n konseptina on taistelu RAW:n ja SmackDown brändien välillä. Show’n lopuksi jaetaan Bragging Rights palkinto paremmalle brändille. == Bragging Rights tapahtumat == Tapahtuma Päivämäärä Kaupunki Päätapahtuma Bragging Rights (2009) 25. lokakuuta, 2009 Pittsburgh, Pennsylvania Randy Orton (c) vs. John Cena) 60 minuutin Iron Man matsissa WWE Mestaruudesta Bragging Rights (2010) 24. lokakuuta, 2010 Minneapolis, Minnesota Randy Orton (c) vs. Wade Barrett == Katso myös == * Luettelo WWE pay-per-view tapahtumista ==Lähteet== * WWE Bragging Rights sivut Luokka:Showpaini fr:Bragging Rights (2009)
Charles Richet

Charles Robert Richet (25. elokuuta 1850 Pariisi – 4. joulukuuta 1935 Pariisi) oli ranskalainen Collège de Francessa työskennellyt fysiologi, joka on tunnettu työstään immunologian parissa. Richet sai vuonna 1913 Nobelin lääketieteen palkinnon anafylaksian eli äkillisen ja hengenvaarallisen allergisen reaktion tutkimuksista. Tutkimuksessaan hän injektoi ankeriaan verta koiriin ja löysi siten äkillisen allergiareaktion. Immunologian lisäksi Richet oli kiinnostunut muun muassa yliluonnollisista ilmiöistä, pasifismista, ilmailusta ja rodunjalostuksesta. Hän harjoitti spiritualismia ja paranormaalien ilmiöiden tutkimusta. Hänen sanotaan nimenneen ektoplasman, jolla tarkoitetaan ainetta, jota syntyy henkimaailman materialisoituessa. Richet osallistui muiden tutkijoiden kanssa meedio Eusapia Palladinon istuntoihin. == Tuotantoa verkossa == * * == Lähteet == == Aiheesta muualla == Luokka:Ranskalaiset lääkärit Luokka:Ranskan tiedeakatemian jäsenet Luokka:Nobelin fysiologian tai lääketieteen palkinnon saajat Luokka:Vuonna 1850 syntyneet Luokka:Vuonna 1935 kuolleet